《泊越浦》
宋代·林昉

老树津亭缆客舟，鞭蕖香歇蓼花抽。
越山只作古时翠，胥水半随人事流。
别港雁声天有月，断桥渔火夜分秋。
翻然自笑芒鞋脚，十载风波走几州。

作者简介：林昉，字景初，号石田，粤（今广东）人。曾为释英《句云集》作序。宋亡不仕。与汪元量有交（《湖山类稿》卷一《客感和林石田》、卷四《答林石田见访有诗相劳》）。有《石田别稿》，已佚。今录诗十六首。